《次韵齐君见过》
元代·方回

从容谈笑猎文场，焉用椎锋更挽强。
政使成功能裂土，未如闻道许登堂。
勇捐将印机心息，深隐书帷古味长。
我亦暮年懒干禄，肯来同醉简编香。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。